《休日黄推官登台》
宋代·赵汝谠

禅阁自何代，万缘委飞埃。碑图久亦灭，栋宗半欲摧。

一水中贯野，练光远萦回。山容媚烟日，澹若今碧开。

清言已忘暑，况复同此杯。攀登旷士情，感寓骚人才。

停坡引归骑，表郭瞻高台。空夜两古柏，飒飒吹凉来。

作者简介：宗室。居馀杭，字蹈中，号懒庵。赵汝谈弟。少与兄齐名。以祖荫补承务郎，历泉州市舶务、监行右藏西库。疏讼赵汝愚之冤，宰臣韩侂胄使其党胡纮攻之，坐废十年。后登宁宗嘉定元年进士，历官大理司农丞。与宰臣史弥远不合，出为湖南提举常平，改江西提点刑狱，俱有政绩。迁知温州卒。